Voorgestelde wysiging van artikel 1 van die Kerkorde – NGK Somerstrand
Written by on 03/02/2015 . Posted in Inligting, Nuusflitse.
2.1 Die leer wat die Kerk in ooreenstemming met die Woord van God bely, word verwoord in die ekumeniese belydenisse, naamlik die Apostoliese Geloofsbelydenis, die Geloofs- belydenis van Nicea en die Geloofsbelydenis van Athanasius; en die Drie Formuliere van Eenheid, naamlik die Nederlandse Geloofsbelydenis, die Heidelbergse Kategismus en die Dordtse Leerreëls.
Die proses word bestuur aan die hand van hierdie reglement:
1. Die kerkraad lê sy aanbeveling oor die voorstel van die Algemene Sinode oor die wysiging van belydenis eers aan die gemeente voor vir die instemming van die belydende lidmate. Nadat die instemming van twee derdes van die lidmate verkry is, finaliseer die kerkraad sy besluit met tweederdemeerderheid, waarna die finale besluit weer op twee agtereenvolgende Sondae aan die gemeente vir approbasie voorgelê word.
2. Die kerkraad besluit om die instemming van die gemeente soos in 1 hierbo genoem, op een van die volgende twee wyses te verkry:
2.2.1 Dit is die lidmaat se verantwoordelikheid om toe te sien dat die voltooide stembrief die kerkkantoor van die gemeente voor of op die sperdatum bereik. Die stemtelling vind plaas in die teenwoordigheid van twee waarnemers deur die ring of die ring se gevolmagtigde aangewys.
3. Die tweederdemeerderheid van die gemeente se instemming word bepaal deur die getal uitgebragte stemme.
4. Die kerkraad stel deurgaans alle pogings in werking om kerkskeuring te voorkom.
10/02/2015 at 21:32
Waar kan ek die Belydenis van Belhar lees ? Voor ek oor hieride kwessie stem sal ek graag wou sien en bestudeer wat dit bevat.
10/02/2015 at 21:41
Jy kan dit hier lees: Belydenis van Belhar. Kyk ook na die hulpmiddels wat in hierdie bydrae: Die gemeente stem 15 Maart oor artikel 1 by 'n gemeentevergadering op ons webtuiste gegee word. Daar is ook skakels na twee boeke wat jy kan lees in dié verband.